Здравейте, собственик съм на жилище в новопостроена жилищна сграда. Жилището все още не е използвано. Аз живея на друго място. Длъжна ли съм да плащам половин такса за управление и поддържане на етажната собственост? Според мен не е, съгласно Чл.51, ал.2 от Закона за управление на етажната собственост. Обаче според домоуправителя на сградата, аз трябва да плащам половин такса, съгласно чл.51, ал.3 от Закона за управление и поддържане на етажната собственост.




Трябва ли да плащам такса за управление и поддържане на общите части ако не живея в там
=======================================================================================

 

Здравейте, Милка Петрова,


цитираните от Вас разпоредби от ЗУЕС гласят следното –  

“(2) Не се заплащат разходите по ал. 1 за деца, ненавършили 6-годишна възраст, както и от собственик, ползвател и обитател, който пребивава в етажната собственост не повече от 30 дни в рамките на една календарна година.  

(3) (Изм. – ДВ, бр. 57 от 2011 г.) Общото събрание с мнозинство повече от 50 на сто от идеалните части от общите части може да реши собственик, ползвател или обитател, който отсъства повече от 30 дни в рамките на една календарна година да заплаща за времето на отсъствие 50 на сто от разходите за управление и поддържане по ал. 1. За отсъствието се уведомява писмено председателят на управителния съвет (управителят).”


Въпросът е колко време пребивавате в апартамента. Ако не е повече от 30 дни през годината – се прилага чл. 51, ал. 2 и не дължите заплащане на разходите за управление на общите части. В случай че отсъствате повече от 30 дни в годината от етажната собственост, е приложим редът на чл 51, ал. 3 от ЗУЕС, свързан с решение на общото събрание.  

Както обяснявате случая, за Вас е приложим чл. 51, ал. 2 от ЗУЕС.


Поздрави,  

адв. Николина Митова  

0898 303092


